**ZAPISNIK**

**Sa 9. sjednice ŠKOLSKOG ODBORA**

**održane dana 14. 03. 2022. godine**

**u prostorijama O.Š. „Franjo Hanaman“ Drenovci**

**s početkom u 13:00 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Zorica Čajan - predstavnik Vijeća roditelja,
4. Marija Damjanović - predstavnik Učiteljskog vijeća,
5. Biserka Misir - predstavnik Učiteljskog vijeća,
6. Darko Pušeljić - predstavnik zaposlenika

Izočni: Stjepan Oroz - predstavnik osnivača.

Ostali nazočni:

* Marijana Raguž - ravnateljica
* Stjepan Šargač - tajnik školske ustanove (zapisničar)

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno šest (6) članova, da se poštuju sve epidemiološke mjere određene od strane Stožera civilne zaštite i Hrvatskog zavoda za javno zdravstvo; te navodi da se mogu donositi pravovaljane odluke, pa predlaže slijedeći

**Dnevni red:**

1. **Usvajanje zapisnika s prethodne sjednice,**
2. **Davanje suglasnosti na zapošljavanje učiteljice njemačkog jezika na neodređeno nepuno radno vrijeme, na temelju provedenog natječaja**.
3. **Razno.**

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe na Zapisnik s prethodne sjednice.

Primjedbi nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa šest (6) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Predsjednica Školskog odbora predaje riječ ravnateljici.

Ravnateljica upoznaje Školski odbor s potrebnom popunjavanja radnog mjesta učitelja/ice njemačkog jezika, odnosno dijela sati učitelja/ice njemačkog jezika iz razloga što je dosadašnja predmetna učiteljice preuzele dio sati u drugoj školi. Obrazac 1. (prijava potrebe za učiteljem njemačkog jezika na neodređeno nepuno radno vrijeme) poslan je Vukovarsko-srijemskoj županiji.

Nadalje navodi kako je škola za upražnjeni dio satnice raspisala natječaj dana 24.02.2022.

Na natječaj su pristigle tri (3) prijave.

1. Miriam Ljubić, iz Gradišta, magistra edukacije njemačkog jezika i književnosti i magistra edukacije hrvatskog jezika i književnosti, potpuna i pravodobna dokumentacija.
2. Irena Vladisavljević, iz Županje, mag.prim educ., potpuna i pravodobno dokumentacija.
3. Žaklina Daboussi Debeljak iz Osijeka, magistra edukacije engleskog jezika i književnosti i magistra edukacije njemačkog jezika i književnosti, potpuna i pravodobna dokumentacija.

Sukladno čl. 7. Pravilnika o odgovarajućoj vrsti obrazovanja učitelja i stručnih suradnika u osnovnoj školi („NN“ br.: 19/2019.), utvrđeno je da dvije (2) kandidatkinje ispunjavaju uvjete te pripadaju točki a) gore navedenog članka odnosno Pravilnika, a to su:

1. Miriam Ljubić iz Gradišta.

2. Žaklina Daboussi Debeljak iz Osijeka.

Sukladno navedenom kandidatkinje Miriam Ljubić i Žaklina Daboussi Debeljak pozvane su na testiranje.

Nakon pismenog testiranja, Ravnateljici je dostavljena rang lista kandidata, a obje navedene kandidatkinje ostvarile su isti broj bodova, odnosno 17/23. Obzirom da su kandidatkinje bile izjednačene na pismenom ispitu ravnateljica je u kratkim crtama prezentirala obje kandidatkinje školskom odboru;

Miriam Ljubić iz Gradišta nedavno je tek završila studij te nema radnom iskustva, a isto tako niti položeni stručni ispit. Žaklina Debeljak Daboussi iz Osijeka ima prethodnog radnog iskustva u školskim ustanovama te ima položen i stručni ispit.

Sukladno navedenom ravnateljica je predložila obje kandidatkinje članovima školskog odbora i to kako slijedi:

a) Miriam Ljubić iz Gradišta, 0/6 glasova „za“.

b) Žaklina Debeljak Daboussi. 6/6 glasova „za“.

Sukladno navedenom, Ravnateljica predlaže Školskom odboru da se s kandidatom Žaklinom Debeljak Daboussi sklopi ugovor o radu na neodređeno nepuno radno vrijeme na radnom mjestu učiteljice njemačkog jezika.

Prijedlog ravnateljice je jednoglasno prihvaćen te ga prisutni članovi potvrđuju sa šest (6) glasova- „za“.

**Zaključak:**

**Usvaja se prijedlog ravnateljice i daje se prethodna suglasnost na zapošljavanje Žakline Debelajk Daboussi na radno mjesto učiteljice Njemačkog jezika na neodređeno, nepuno radno vrijeme (8 sati).**

**Ad 3.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu. Ravnateljica škole predlaže dopunu dnevnog reda s točkom „usvajanje odluke o izmjenama i dopunama školskog kurikuluma za školsku godinu 2021./2022. Predsjednica školskog odbora daje prijedlog dopune dnevnog reda na usvajanje. Dopuna dnevnog reda usvojena je jednoglasno s šest (6) glasova „za“. Obzirom na moguća skora ublažavanja/ukidanja epidemioloških mjera ravnateljica škola predlaže da se u školski kurikulum za tekuću školsku godinu doda izvanučionička nastava koja bi obuhvatila odlazak školske djece na kazališnu predstavu povodom Festivala glumca. O točno određenom terminu izvaučioničke nastave odlučiti će se naknadno nakon objave rasporeda održavanje kazališnih predstava. Predsjednica školskog odbora daje na glasanje izneseni prijedlog. Odluka o dopuni i izmjeni školskog kurikuluma za školsku godinu 2021./2022 donosi se jednoglasno s (6) glasova „za“.

**Zaključak:**

**Donosi se Odluka o izmjeni i dopuni školskog kurikuluma za školsku godinu 2021./2022.**

Nadalje pod ovom točkom Ravnateljica želi upoznati prisutne članove s nekim od tekućih radnji koje se tiču škole. Predsjednica Školskog odbora prepušta riječ ravnateljici. Ravnateljica upoznaje prisutne s činjenicom kako se vode razgovori o rješavanju projektne dokumentacije za sportsku dvoranu Osnovne škole „Franjo Hanaman“ Drenovci. Nadalje ravnateljica upoznaje prisutne s prijedlogom o produženom boravku u Osnovno školi „Franjo Hanaman“ Drenovci.

Predsjednica Školskog odbora je preuzela riječ te je pozvala nazočne članove da iznesu prijedloge, primjedbe i pitanja. Nazočni članovi nemaju prijedloga, primjedbi niti pitanja.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 14,00 sati.

Zapisničar: M.P. Predsjednica Školskog odbora:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(Stjepan Šargač) (Biserka Misir)

KLASA: 007-02/22-01/03

URBROJ: 2196-68-22-02

U Drenovcima, 14.03.2022.g.